b"\n_START_ARTICLE_\nAdministraci\xc3\xb3 local d'Espanya\n_START_PARAGRAPH_\nL'administraci\xc3\xb3 local d'Espanya \xc3\xa9s el sector de l'administraci\xc3\xb3 p\xc3\xbablica d'Espanya integrada per ens locals menors de car\xc3\xa0cter territorial (prov\xc3\xadncies, municipis i altres).\n_START_SECTION_\nRegulaci\xc3\xb3 constitucional\n_START_PARAGRAPH_\nLa Constituci\xc3\xb3 Espanyola de 1978  en el seu t\xc3\xadtol VIII, arreplega les normes b\xc3\xa0siques referides a les administracions p\xc3\xbablique en general i altres normes referides en l'Administraci\xc3\xb3 local en particular._NEWLINE_En aquest sentit cal destacar l'article 140 que d\xc3\xb3na autonomia municipal que garanteix als municipis la personalitat jur\xc3\xaddica plena i l'elecci\xc3\xb3 dels seus representants via sufragi universal, lliure, directe i secret, i l'article 141 que defineix la prov\xc3\xadncia com una entitat local amb personalitat jur\xc3\xaddica pr\xc3\xb2pia, determinada per l'agrupaci\xc3\xb3 de municipis i la divisi\xc3\xb3 territorial per al compliment de les activitats de l'estat sota la direcci\xc3\xb3 del govern provincial, encara que permet realitzar altres agrupacions de municipis com els cabildos a Can\xc3\xa0ries o els consells insulars a les illes Balears. De la mateixa manera l'article 142 assegura la sufici\xc3\xa8ncia de recursos econ\xc3\xb2mics per part de l'estat._NEWLINE_La Constituci\xc3\xb3 no estableix en quines mat\xc3\xa8ries es concreta l'autonomia dels ens locals.\n_START_SECTION_\nCapacitat jur\xc3\xaddica\n_START_PARAGRAPH_\nL'article 5 de llei 7/1985  en la seva nova redacci\xc3\xb3 donada per la llei 11/1999  estableix que d'acord amb la constituci\xc3\xb3 i les lleis, les entitats locals tindran plena capacitat jur\xc3\xaddica per adquirir, posseir, reivindicar, permutar, gravar o alienar tota classe de b\xc3\xa9ns, subscriure contractes, establir i explotar obres o serveis p\xc3\xbablics, obligar-se, interposar recursos i exercitar les accions previstes per la llei."